Likumprojekts

**Grozījumi Pasta likumā**

Izdarīt Pasta likumā (Latvijas Republikas Saeimas un Ministru Kabineta Ziņotājs, 2009, 14. nr.; Latvijas Vēstnesis, 2009, 190. nr.; 2012, 100. nr.; 2013, 69. nr.; 2014, 98. nr., 113. nr.; 2015, 248. nr.; 2016, 223., 241. nr.; 2017, 242. nr.; 2018, 132. nr.; 2019, 192A. nr.; 2020, 21., 193. nr.; 2021, 84B. nr.) šādus grozījumus:

1. Papildināt 1.panta 37.punktu aiz vārdiem “pakalpojumu kopums” ar vārdiem “ar vispārēju tautsaimniecisku nozīmi”.

2. Izslēgt 13.panta pirmās daļas 6.punktu.

3. Papildināt 27.pantu ar trešo daļu šādā redakcijā:

“(3) Universālā pasta pakalpojuma sniedzējs, lai mazinātu universālā pasta pakalpojuma sniegšanas izmaksas, ir tiesīgs izmantot valsts pārvaldē pieejamos informācijas un komunikācijas tehnoloģiju koplietošanas risinājumus un valsts informācijas sistēmu savietotāju, kā arī izmantot oficiālo elektronisko adresi saziņai ar iedzīvotājiem un uzņēmējiem.”

4. Papildināt 27.1 panta pirmās daļas pirmo teikumu aiz vārdiem “saistības, kuras” ar vārdiem “ietver pienākumu sniegt šā likuma 27.panta pirmajā daļā noteiktos pakalpojumus, uzskaitot tos katru atsevišķi, kā arī”.

5. Izslēgt 27.3 pantu.

6. Izteikt 30.pantu šādā redakcijā:

“**30. Tīro izmaksu noteikšana**

(1) Universālā pasta pakalpojuma sniedzējs, ja universālā pasta pakalpojuma saistību izpilde ir radījusi zaudējumus un universālā pasta pakalpojuma sniedzējs pakļauts netaisnīgam finansiālajam apgrūtinājumam, ir tiesīgs līdz kārtējā gada 1. septembrim iesniegt Regulatoram apstiprināšanai universālā pasta pakalpojuma saistību izpildes tīro izmaksu (turpmāk - tīrās izmaksas) aprēķinu un to pamatojumu par iepriekšējo kalendāro gadu.

(2) Tīrās izmaksas veido starpība starp izdevumiem un ieņēmumiem, kas rodas pasta komersantam, kuram Regulators noteicis universālā pasta pakalpojuma saistības sniegt universālo pasta pakalpojumu ekonomiski izdevīgākajā veidā, un tā paša komersanta izmaksām, ja nav noteiktas universālā pasta pakalpojuma saistības.

(3) Universālā pasta pakalpojuma sniedzējs tīrās izmaksas aprēķina saskaņā ar tīro izmaksu aprēķināšanas un noteikšanas metodiku, ievērojot šā panta ceturtajā un piektajā daļā noteiktos nosacījumus. Regulators nosaka tīro izmaksu aprēķināšanas un noteikšanas metodiku.

(4) Universālā pasta pakalpojuma sniedzējs tīrajās izmaksās neiekļauj izmaksas, kas radušās universālajā pasta pakalpojumā ietverto pakalpojumu tarifu atlaižu un īpašo tarifu piemērošanas dēļ.

(5) Aprēķināto tīro izmaksu apmēru samazina par papildu ieguvuma iegūto vērtību, ko veido nemateriālie un tirgus ieguvumi — universālā pasta pakalpojuma sniedzēja ieņēmumi no citiem universālajā pasta pakalpojumā neietvertiem sniegtajiem pakalpojumiem, ja šādus ieņēmumus iespējams gūt, tikai sniedzot universālo pasta pakalpojumu.

(6) Universālā pasta pakalpojuma sniedzējs nodrošina, ka tīro izmaksu aprēķinu pārbauda zvērināts revidents atbilstoši Revīzijas pakalpojumu likumam. Tīro izmaksu aprēķina pārbaude ietver arī aprēķinu veikšanai izmantoto datu patiesuma un pamatotības pārbaudi.

(7) Regulators pārbauda universālā pasta pakalpojuma sniedzēja iesniegto tīro izmaksu aprēķinu un līdz kārtējā gada 31. oktobrim apstiprina tīro izmaksu apmēru. Regulators tīrās izmaksas apstiprina, ja izpildās šādi nosacījumi:

1) universālā pasta pakalpojuma sniedzējs ir ievērojis universālā pasta pakalpojuma saistības un to izpildes nosacījumus. Universālā pasta pakalpojuma saistības uzskata par izpildītām arī gadījumos, kad ar Regulatoru ir saskaņotas atsevišķas izmaiņas noteikto universālā pasta pakalpojuma saistību izpildē, kā arī gadījumos, kad konstatētās universālā pasta pakalpojuma saistību izpildes nepilnības novērstas Regulatora norādītajā veidā un termiņā;

2) tīrās izmaksas un papildu ieguvums ir aprēķināts atbilstoši šā panta trešajā daļā noteiktajai metodikai;

3) universālā pasta pakalpojuma sniedzējs ir pakļauts netaisnīgam finansiālajam apgrūtinājumam, ja tīrās izmaksas, no kurām atņemts papildu ieguvums, veido zaudējumus, kas ir vienādi vai lielāki par vienu procentu no kopējiem ieņēmumiem no universālā pasta pakalpojuma nodrošināšanas.

(8) Regulators savā tīmekļvietnē publisko informāciju par tīro izmaksu, kas apstiprinātas saskaņā ar šā panta septīto daļu, apmēru.”

7. Izteikt 31. pantu šādā redakcijā:

**“ 31.pants. Tīro izmaksu kompensācijas nosacījumi**

(1) Regulatora apstiprinātās tīrās izmaksas pilnā apmērā kompensē no valsts budžeta, ievērojot nosacījumus valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. Satiksmes ministrija nodrošina kompensācijas izmaksu gadskārtējā valsts budžeta likumā šim mērķim piešķirto valsts budžeta līdzekļu ietvaros.

(2) Ministru kabinets izdod noteikumus, kuros nosaka termiņus un kārtību, kādā universālā pasta pakalpojuma sniedzējs pieprasa tīro izmaksu kompensēšanu no valsts budžeta, termiņus un kārtību, kādā no valsts budžeta veic izmaksas tīro izmaksu kompensēšanai.”

8. Izslēgt 31.1 un 31.2 pantu.

9. Papildināt 35. panta ceturto daļu aiz vārdiem “tarifiem” ar vārdiem “izņemot šā likuma 35.1 pantā noteiktos gadījumus”.

10. Papildināt likumu ar 35.1  pantu šādā redakcijā:

“**35.1 pants. Abonēto preses izdevumu piegādes pakalpojumu apmaksa**

(1) Abonēto preses izdevumu piegādes pakalpojumus universālā pasta pakalpojuma sniedzējam apmaksā pilnā apmērā saskaņā ar Regulatora apstiprināto tarifu, ievērojot šādus nosacījumus:

1) maksa par pakalpojumiem ir sadalīta divās daļās, no kurām vienu maksā preses izdevējs un otro daļu maksā no valsts budžeta līdzekļiem (turpmāk kopā saukti - dalītais maksājums), ievērojot dalītā maksājuma procentuālo apmēru, kas noteikts saskaņā ar šā panta piekto daļu;

2) maksājuma no valsts budžeta veikšanai ievēro nosacījumus valsts atbalstam attiecībā uz kompensāciju par sabiedriskajiem pakalpojumiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.

(2) Universālā pasta pakalpojuma sniedzējs rēķinu par sniegtajiem abonēto preses izdevumu piegādes pakalpojumiem izraksta par pilnu kalendāra mēnesi, balstoties uz datiem par faktiski piegādāto abonēto preses izdevumu apjomu.

(3) Preses izdevējs dalītā maksājuma daļu par saņemtajiem abonēto preses izdevumu piegādes pakalpojumiem maksā universālā pasta pakalpojuma sniedzējam ar universālā pasta pakalpojuma sniedzēju savstarpēji noslēgtajā līgumā noteiktajā kārtībā un termiņā, bet ne retāk kā vienu reizi mēnesī.

(4) Dalītā maksājuma valsts daļu universālā pasta pakalpojuma sniedzējam izmaksā no valsts budžeta ne retāk kā vienu reizi ceturksnī.

(5) Ministru kabinets izdod noteikumus par abonēto preses izdevumu piegādes pakalpojumu apmaksu, kuros nosaka:

1) Regulatora apstiprinātā abonēto preses izdevumu piegādes pakalpojumu tarifa dalītā maksājuma procentuālo apmēru, kādu universālā pasta pakalpojuma sniedzējam maksā preses izdevējs un kādu universālā pasta pakalpojuma sniedzējam maksā no Satiksmes ministrijai gadskārtējā valsts budžeta likumā šim mērķim piešķirtajiem valsts budžeta līdzekļiem;

2) termiņus un kārtību, kādā universālā pasta pakalpojuma sniedzējs pieprasa samaksu par sniegtajiem abonēto preses izdevumu piegādes pakalpojumiem un termiņus un kārtību, kādā Satiksmes ministrija no valsts budžeta izmaksā dalītā maksājuma valsts maksājuma daļu.

11. Papildināt pārejas noteikumus ar 24., 25., 26. un 27. punktu šādā redakcijā:

”24. Šā likuma grozījumi par 30. panta un 31. panta izteikšanu jaunā redakcijā, grozījums par 31.1 un 31.2 panta izslēgšanu, grozījums 35. panta ceturtajā daļā, papildinot to ar vārdiem “izņemot šā likuma 35.1 pantā noteiktos gadījumus” un 35.1  pants stājas spēkā 2022. gada 1. janvārī.

25. Ministru kabinets līdz 2021. gada 31. decembrim izdod šā likuma 31. pantā minētos noteikumus.

26. Ministru kabinets līdz 2021. gada 1. oktobrim izdod šā likuma 35.1pantā minētos noteikumus.

27. Regulators līdz 2022.gada 1.aprīlim izdod šā likuma 30. panta trešajā daļā minēto metodiku. Līdz šā likuma 30. pantā trešajā daļā minētās metodikas spēkā stāšanās dienai piemēro Regulatora 2013. gada 11.oktobra lēmumu Nr.1/29 “Universālā pasta pakalpojuma saistību izpildes tīro izmaksu aprēķināšanas un noteikšanas metodika”, ciktāl tas nav pretrunā ar šo likumu.”

Likums stājas spēkā 2021. gada 1. oktobrī.

Iesniedzējs: Satiksmes ministrs T.Linkaits

Vīza:

Valsts sekretārs I.Stepanova